cyanic-selkie/wikianc huggingface dataset:
เอนโซ เปเรซ
เริ่มต้นอาชีพ
ฟาซิโอเกิดที่เมืองไมปู รัฐเมนโดซา เริ่มต้นเล่นให้กับเดปอร์ติโบไมปูในสโมสรเยาวชน จากนั้นจึงเริ่มเล่นสโมสรอาชีพให้กับโกดอยกรูซ โดยทำประตูให้กับโกดอยกรูซในนัดที่เสมอกับเบลกราโน 1–1 เมื่อวันที่ 9 กันยายน 2006 ทำให้เขากลายเป็นผู้เล่นคนแรกที่ทำประตูให้กับโกดอยกรูซในลีกสูงสุดของอาร์เจนตินา เขาทำประตูให้กับโกดอยกรูซไปทั้งหมด 12 ประตู จากนั้นในปี 2007 เปเรซย้ายไปร่วมทีมเอสตูเดียนเตส ได้รองแชมป์โกปาซูดาเมริกานา ฤดูกาล 2008 และได้แชมป์โกปาลิเบร์ตาโดเรสในปี 2009
ไบฟีกา
เมื่อวันที่ 8 มิถุนายน 2011 เปเรซเซ็นสัญญา 5 ปีกับไบฟีกาโดยมีค่าตัวตามคาดการณ์ 5.5 ล้านยูโร และหลังจากได้รับบาดเจ็บที่หัวเข่าจากการลงเล่นในรอบคัดเลือกยูฟ่าแชมเปียนส์ลีก ทำให้เขาถูกยืมตัวกลับไปยังเอสตูเดียนเตสเป็นเวลา 6 เดือน ในวันที่ 9 กุมภาพันธ์ 2012
ฤดูกาล 2012–13 เปเรซลงเล่นในตำแหน่งกองกลางคู่กับเนมันยา มาติช และมีบทบาทสำคัญให้กับทีม และในฤดูกาล 2013–14 บทบาทในทีมของเขาเพิ่มขึ้นจากการที่มาติชย้ายไปร่วมทีมเชลซีในวันที่ 15 มกราคม 2014 และเขากลายเป็นส่วนสำคัญในการพาทีมได้แชมป์ 3 รายการในประเทศและพาทีมเข้ารอบชิงชนะเลิศยูฟ่ายูโรปาลีก 2 ปีติดต่อกัน แต่อย่างไรก็ตามเปเรซไม่ได้เล่นในนัดชิงชนะเลิศที่แพ้ลูกโทษต่อสโมสรฟุตบอลเซบิยา 4–2 เนื่องจากติดโทษแบนจากรอบรองชนะเลิศที่พบกับยูเวนตุส เมื่อวันที่ 1 พฤษภาคม 2014 จากผลงานที่ยอดเยี่ยมทำให้เขาได้รับความสนใจจากหลาย ๆ ทีม ขณะที่ผู้จัดการทีมไบฟีกาได้กล่าวว่าเปเรซเป็นผู้เล่นที่ยากจะหาใครมาแทนที่ได้และเป็นดังสมองของทีม  ในวันที่ 6 กรกฎาคม 2014 เปเรซได้รางวัลผู้เล่นแห่งปีของปรีไมราลีกา
บาเลนเซียและริเบร์เปลต
วันที่ 2 มกราคม 2015 เปเรซได้เซ็นสัญญากับบาเลนเซีย ด้วยค่าตัว 25 ล้านยูโร กลายเป็นนักฟุตบอลชาวอาร์เจนตินาที่มีค่าตัวแพงที่สุดเป็นอันดับ 10 และในวันที่ 4 มกราคม เขาได้ลงเล่นนัดแรกให้กับบาเลนเซียในนัดที่ชนะเรอัลมาดริด 2–1 ในลาลิกา
จากนั้นในวันที่ 29 มิถุนายน 2017 เปเรซกลับไปเล่นในลีกอาร์เจนตินาให้กับริเบร์เปลต
การเล่นทีมชาติ
เปเรซลงเล่นให้ทีมชาติอาร์เจนตินานัดแรกในวันที่ 30 กันยายน 2009 ภายใต้การคุมทีมของดิเอโก มาราโดนา ในเกมกระชับมิตรที่พบกับกานา โดยชนะไปได้ 2–0
วันที่ 2 มิถุนายน 2014 เปเรซถูกเรียกตัวติดทีมชาติเพื่อเข้าแข่งขันฟุตบอลโลก 2014 โดยผู้จัดการทีมอาเลฆันโดร ซาเบลลา และหลังจากที่ดิ มาริอาได้รับบาดเจ็บในรอบก่อนรองชนะเลิศ ทำให้เปเรซได้ลงเล่นในรอบรองชนะเลิศรวมไปถึงนัดชิงชนะเลิศที่พบกับเยอรมนีซึ่งอาร์เจนตินาแพ้ไป 1–0 หลังจากช่วงต่อเวลาพิเศษ
ในเดือนพฤษภาคม 2018 เปเรซมีชื่ออยู่ในรายชื่อเบื้องต้นในการแข่งฟุตบอลโลก 2018 แต่ไม่มีชื่ออยู่ในรายชื่อรอบสุดท้าย อย่างไรก็ตามในวันที่ 9 มิถุนายน 2018 เขาถูกเรียกไปแทนที่มานูเอล ลันซินิที่มีอาการบาดเจ็บ
สโมสร
เอสตูเดียนเตส
ไบฟีกา
ริเบร์เปลต
แหล่งข้อมูลอื่น
1986
ประเทศไทยใน พ.ศ. 2310
เหตุการณ์ที่เกิดขึ้นใน พ.ศ. 2310 (ค.ศ. 1767) ในประเทศไทย เป็นปีที่ 418 และเป็นปีสุดท้ายของกรุงศรีอยุธยา เป็นปีที่ 80 และเป็นปีสุดท้ายของราชวงศ์บ้านพลูหลวง เป็นปีแรกแห่งกรุงธนบุรี เป็นปีที่ 10 และเป็นปีสุดท้ายในรัชสมัยของสมเด็จพระที่นั่งสุริยาศน์อมรินทร์ และเป็นปีแรกในรัชสมัยของสมเด็จพระเจ้ากรุงธนบุรี นับเป็นปี จ.ศ. 1128 (1 มกราคม - 13 มีนาคม) และ 1129 (14 มีนาคม - 31 ธันวาคม) ในแบบปัจจุบัน
ทะเลเมดิเตอร์เรเนียน
ทะเลเมดิเตอร์เรเนียน (Mediterranean Sea) เป็นทะเลระหว่างทวีป คั่นกลางทวีปยุโรปและดินแดนอานาโตเลียที่อยู่ทางเหนือ ทวีปแอฟริกาที่อยู่ทางใต้ และทวีปเอเชียที่อยู่ทางตะวันออก ครอบคลุมพื้นที่ประมาณ 2.5 ล้านตารางกิโลเมตร (คิดเป็นร้อยละ 0.7 ของพื้นผิวน้ำทะเลทั้งหมดในโลก) และมีส่วนที่เชื่อมต่อกับมหาสมุทรแอตแลนติกผ่านทางช่องแคบยิบรัลตาร์ คำในภาษาอังกฤษ Mediterranean มาจากภาษาละติน mediterraneus หมายถึง 'ภายในแผ่นดิน' (medius 'กลาง'  terra 'แผ่นดิน, โลก') ในภาษากรีกใช้ว่า "mesogeios" – จากคำกรีก μέσος (mésos) แปลว่า "ในท่ามกลาง", และ γήινος (gḗinos) แปลว่า "แห่งแผ่นดิน" – ซึ่งแสดงถึงลักษณะทะเลที่มีแผ่นดินล้อมรอบ ตามหลักฐานทางธรณีวิทยาแล้ว ทะเลเมดิเตอร์เรเนียนถูกตัดออกจากมหาสมุทรแอตแลนติก เมื่อ 5.9 ล้านปีก่อน และอยู่ในภาวะระเหยแห้ง (dessicated) โดนสิ้นเชิงเป็นช่วงเวลานานราว 6 แสนปี หรือที่เรียกว่า วิกฤติระดับเกลือยุคเมสซิเนียน (Messinian Salinity Crisis) ก่อนที่จะถูกน้ำท่วมใหญ่เพิ่มระดับน้ำให้เต็มอีกครั้งในยุคซานคลีอัน
ทะเลเมดิเตอร์เรเนียนมีความลึกเฉลี่ย 1,500 ม. (4,900 ฟุต) และจุดลึกสุดที่บันทึกไว้ คือ 5,267 ม. (17,280 ฟุต) ในร่องลึกคาลิปโซ (Calypso Deep) ในทะเลไอโอเนียน ทะเลเมดิเตอร์เรเนียนถูกล้อมรอบด้วยชายฝั่งของทวีปยุโรปใต้ ชายฝั่งของเอเชียไมเนอร์ และชายฝั่งแอฟริกาเหนือ ตั้งอยู่ระหว่างละติจูด 30 °และ 46 ° N และลองจิจูด 6 ° W และ 36 ° E มีความยาวตามทิศตะวันตก - ตะวันออก เมื่อวัดจากช่องแคบยิบรอลตาร์ไปจนถึงอ่าว Iskenderun บนชายฝั่งตะวันตกเฉียงใต้ของตุรกี อยู่ที่ประมาณ 4,000 กิโลเมตร ( 2,500 ไมล์) มีความยาวตามทิศเหนือ - ใต้โดยเฉลี่ยของทะเล วัดจากชายฝั่งทางใต้ของโครเอเชีย ถึงลิเบียประมาณ 800 กม. (500 ไมล์)
สมุทรศาสตร์
การเป็นทะเลที่เกือบจะไม่มีทางออกสู่มหาสมุทร ได้ส่งผลกระทบต่อเงื่อนไขหลายประการในทะเลเมดิเตอร์เรเนียน: ตัวอย่างเช่น กระแสน้ำขึ้นลงมีจำกัดมากเนื่องจากการเชื่อมต่อที่แคบกับมหาสมุทรแอตแลนติก นอกจากนี้ทะเลเมดิเตอร์เรเนียนยังมีสีฟ้าลึกซึ่งเป็นลักษณะที่เป็นเอกลักษณ์อย่างเห็นได้ชัด
ทะเลเมดิเตอร์เรเนียนมีระดับการระเหยตัวที่สูงกว่าปริมาณน้ำฝน และอัตราการไหลลงสู่ทะเลของแม่น้ำมาก โดยเฉพาะอย่างยิ่งอัตราการระเหยสูงในซีกตะวันออกทำให้ระดับน้ำลดลงและความเค็มเพิ่มขึ้นทางทิศตะวันออก ความเค็มเฉลี่ยในอ่างทะเล คือ 38 PSU ที่ความลึก 5 เมตร อุณหภูมิของน้ำในส่วนที่ลึกที่สุดของทะเลเมดิเตอร์เรเนียนคือ 13.2 ° C (55.8 ° F)
ฤดูพายุเฮอริเคนแปซิฟิก พ.ศ. 2564
'''ฤดูพายุเฮอริเคนแปซิฟิก พ.ศ. 2564''' คือช่วงของฤดูกาลในอดีตที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก โดยฤดูกาลนี้เริ่มต้นอย่างเป็นทางการในวันที่ 15 พฤษภาคม ในมหาสมุทรแปซิฟิกตะวันออก และวันที่ 1 มิถุนายน ในมหาสมุทรแปซิฟิกกลาง และไปจบลงพร้อมกันในวันที่ 30 พฤศจิกายน โดยขอบเขตดังกล่าวเป็นระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา
รายชื่อพายุ
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2564 ถ้ามีชื่อที่ถูกถอนจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2565 โดยชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2570 รายชื่อชุดนี้เป็นชุดเดียวกันกับที่เคยใช้ไปในฤดูกาล พ.ศ. 2559 ยกเว้น พาเมลา ซึ่งถูกแทนที่ด้วย แพทริเซีย
ในฤดูกาล 2564 ชื่อในชุดรายชื่อถูกนำมาใช้ทั้งหมด 18 ชื่อ
สำหรับพายุที่ก่อตัวภายในพื้นที่รับผิดชอบของศูนย์เฮอริเคนแปซิฟิกกลาง ครอบคลุมพื้นที่ระหว่างเส้น 140 องศาตะวันตกถึงเส้นแบ่งวันสากล ชื่อที่จะใช้จะเป็นชื่อในชุดหมุนเวียนสี่ชุด โดยในฤดูนี้ ไม่มีพายุหมุนเขตร้อนใดได้รับชื่อจากชุดรายชื่อนี้เลย
สโมสรฟุตบอลเลสเตอร์ซิตีในฤดูกาล 2016–17
ฤดูกาล 2016–17 เป็นฤดูกาลที่ 112 ในระบบฟุตบอลลีกอังกฤษและเป็นฤดูกาลที่ 49 อย่างไม่เป็นทางการในระดับสูงของฟุตบอลอังกฤษ. ฤดูกาลนี้ เลสเตอร์ซิตี ได้เข้าร่วมใน พรีเมียร์ลีก สำหรับฤดูกาลที่สามติดต่อกันเช่นเดียวกับ เอฟเอคัพ และ ลีกคัพ. ฤดูกาลจะครอบคลุมในระยะเวลาตั้งแต่วันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017. สโมสรจะยังมีส่วนร่วมในเกมก่อนเปิดฤดูกาลรายการ อินเตอร์เนชันแนล แชมเปียนส์ คัพ และได้รับการรับรองในการเข้าสู่ ยูฟ่าแชมเปียนส์ลีก ฤดูกาล 2016–17 ที่รอบแบ่งกลุ่ม. เลสเตอร์ซิตี เข้าสู่ฤดูกาล 2016-2017 ในฐานะแชมป์พรีเมียร์ลีกหลังชนะเลิศพรีเมียร์ลีกในฤดูกาล 2015-2016.
แมตช์
เมื่อวันที่ 15 มิถุนายน ค.ศ. 2016, โปรแกรมการแข่งขันสำหรับฤดูกาลที่กำลังจะมาถึงได้ประกาศออกมาเป็นที่เรียบร้อยแล้ว.
สถาปัตยกรรมศาสตร์
สถาปัตยกรรมศาสตร์ เป็นการศึกษาสถาปัตยกรรมที่ผสมผสานเทคนิควิทยาการทั้งทางวิทยาศาสตร์ ศิลปะ และวัฒนธรรม เข้าด้วยกัน เพื่อตอบสนองความต้องการในการดำรงชีวิตของมนุษย์ ในด้านสภาพแวดล้อมทางกายภาพที่อาศัย วัฒนธรรม ความเป็นอยู่ของคนในพื้นที่นั้น สนองตอบในเชิงจิตวิทยา ซึ่งผู้ออกแบบต้องเข้าใจความต้องการในการใช้พื้นที่นั้น ๆ อย่างลึกซึ้งอันมีผลกับการออกแบบที่ดี และไม่ดี หรืออาจกล่าวได้ว่าเป็นศิลปวิทยาการ ในการออกแบบอาคารและสิ่งเกี่ยวเนื่อง เพื่อพัฒนาสภาพแวดล้อมทางกายภาพให้เหมาะสมในการดำรงชีวิตของมนุษย์ โดยครอบคลุมตั้งแต่ระดับมหัพภาค ถึงจุลภาค เช่น การวางผังชุมชน การออกแบบชุมชน ภูมิสถาปัตยกรรม สถาปัตยกรรมศาสตร์เป็นสาขาวิชาที่จะต้องเรียนรู้เกี่ยวกับสิ่งที่เกี่ยวข้องกับมนุษย์ในหลายด้าน ไม่ว่าจะเป็นเรื่องรูปแบบศิลปะ เรื่องของชุมชน เรื่องของพฤติกรรมมนุษย์ และเรื่องอื่นที่เกี่ยวข้องอีกมากมาย ถือเป็นศาสตร์ที่มีศาสตร์อื่นมาเกี่ยวข้องเป็นจำนวนมาก จนยากที่จะสรุปลงไปได้ว่ามี ศาสตร์สาขาใดมาเกี่ยวข้องบ้าง
สโมสรฟุตบอลเลสเตอร์ซิตีในฤดูกาล 2016–17
ยูฟ่าแชมเปียนส์ลีก
เลสเตอร์ซิตี ได้สิทธิ์ผ่านเข้ามาเล่นสำหรับรอบแบ่งกลุ่มของ ยูฟ่าแชมเปียนส์ลีก ฤดูกาล 2016–17 โดยการชนะเลิศ พรีเมียร์ลีก ฤดูกาล 2015–16. นี่ถือเป็นการมีส่วนร่วมครั้งแรกของพวกเขาในการแข่งขันรายการนี้. ในฐานะแชมป์จากอังกฤษ, สโมสรอยู่ในโถที่ 1 สำหรับการจับสลากรอบแบ่งกลุ่ม.
สถาปัตยกรรมศาสตร์
สาขาวิชาของสถาปัตยกรรมศาสตร์
โดยสากลแล้ว แบ่งออกได้เป็น 4 สาขาคือ
สโมสรฟุตบอลเลสเตอร์ซิตีในฤดูกาล 2016–17
สถิติผู้เล่น
''ณ วันที่ 18 พฤษภาคม ค.ศ. 2017.''
สถาปัตยกรรมศาสตร์
วิชาชีพสถาปัตยกรรมในประเทศไทย
สถาปนิกเป็น วิชาชีพที่มีการควบคุมภายใต้พระราชบัญญัติสถาปนิก พ.ศ. 2543 โดยมีสมาคมสถาปนิกสยาม ในพระบรมราชูปถัมภ์ (Association of Siamese Architects) สถาปนาขึ้นเมื่อปี พ.ศ. 2477 เป็นศูนย์กลางในการส่งเสริมวิชาชีพด้านสถาปัตยกรรมและติดต่อประสานงานระหว่างสถาปนิกด้วยกัน ส่วนสภาสถาปนิก (Council of Architects) มีหน้าที่ออกใบอนุญาตประกอบวิชาชีพสถาปัตยกรรมควบคุม (ก.ส.) รับรองคุณวุฒิ รวมทั้งควบคุมจรรยาบรรณวิชาชีพของสถาปนิก
สถาปัตยกรรมศาสตร์ กับ ฮวงจุ้ย
สถาปัตยกรรมศาสตร์ในบางส่วนจะมีการใกล้เคียง กับการศึกษาฮวงจุ้ยศาสตร์ของชาวจีนในการวางตำแหน่งอาคารโดยที่เน้นศึกษา ลม(ฮวง) และน้ำ(จุ้ย) ในการออกงานในทางสถาปัตยกรรม มีการศึกษาทิศทางของลม ทิศทางของแสงแดด แนวทางของน้ำ และสถาพแวดล้อมอื่นๆ เพื่อให้การดำรงอาศัยของมนุษย์อยู่ใน สภาวะอยู่สบาย ตัวอย่างการออกแบบทางสถาปัตยกรรม ได้แก่ การวางตัวของอาคารเพื่อให้มีการหมุนเวียนของลม เพื่อป้องกันการสะสมของอากาศเก่า จะทำให้ผู้อยู่อาศัยป่วยเป็นโรค หรือการวางตัวของอาคารในทิศทางที่ไม่ปะทะ กับลมหรือแสงแดด โดยตรง เพื่อให้ระบบสภาวะอากาศภายใน ไม่หนาวหรือร้อนเกินไปทำให้ผู้อยู่อาศัยเกิดความไม่สบายเช่นกัน
สโมสรฟุตบอลเลสเตอร์ซิตีในฤดูกาล 2016–17
อันดับผู้ทำประตูสูงสุด
''ณ วันที่ 18 พฤษภาคม ค.ศ. 2017.''
ฤดูพายุเฮอริเคนแอตแลนติก พ.ศ. 2564
'''ฤดูพายุเฮอริเคนแอตแลนติก พ.ศ. 2564''' คือช่วงของฤดูกาลในอดีตที่เคยมีการก่อตัวของพายุหมุนเขตร้อนในซีกโลกเหนือของมหาสมุทรแอตแลนติก ฤดูกาลอย่างเป็นทางการนั้นเริ่มนับในวันที่ 1 มิถุนายน และสิ้นสุดในวันที่ 30 พฤศจิกายน วันเหล่านี้เป็นขอบระยะเวลาตามประวัติศาสตร์ที่จะมีพายุก่อตัวขึ้นมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลาในปี
นับแต่ฤดูกาลนี้เป็นต้นไป ศูนย์เฮอริเคนแห่งชาติ (NHC) จะเริ่มออกภาพรวมลมฟ้าอากาศเขตร้อน (Tropical Weather Outlooks) ทั่วไปในวันที่ 15 พฤษภาคม นับว่าเร็วขึ้นกว่าฤดูกาลที่ผ่าน ๆ มาสองสัปดาห์ ขณะที่ NHC, บริการลมฟ้าอากาศแห่งชาติ (NWS) และองค์การอุตุนิยมวิทยาโลก (WMO) ได้เริ่มหารือกันว่าจะเลื่อนการเริ่มต้นฤดูพายุเฮอริเคนอย่างเป็นทางการไปเป็นเดือนพฤษภาคม
การพยากรณ์ฤดูกาล
การพยากรณ์กิจกรรมพายุหมุนเขตร้อนถูกเผยแพร่ก่อนฤดูกาลเริ่มต้นขึ้นโดยฟิลิป เจ. คลอตซ์แบช, วิลเลียม เอ็ม เกรย์ ผู้เชี่ยวชาญด้านเฮอริเคน และผู้เกี่ยวข้องจากมหาวิทยาลัยรัฐโคโลราโด ซึ่งแยกจากนักพยากรณ์ของ NOAA
รายชื่อพายุ
ชุดรายชื่อต่อไปนี้ใช้เป็นชื่อสำหรับพายุที่ก่อตัวขึ้นในมหาสมุทรแอตแลนติกเหนือในปี พ.ศ. 2564 มีจำนวนทั้งสิ้น 21 รายชื่อ หากมีรายชื่อใดถูกถอนจากชุด จะได้รับการประกาศในช่วยฤดูใบไม้ผลิปี พ.ศ. 2565 ระหว่างการประชุมในฤดูใบไม้ผลิของคณะกรรมการเฮอริเคนโดยองค์การอุตุนิยมวิทยาโลก ส่วนชื่อที่ไม่ถูกถอนจากชุดรายชื่อดังกล่าวนี้ จะถูกนำมาใช้อีกครั้งในฤดูกาล 2570 โดยรายชื่อชุดนี้เป็นรายชื่อชุดเดียวกับที่เคยใช้ในฤดูกาล พ.ศ. 2558 ยกเว้น ชื่อเอลซา และ จูเลียน ซึ่งมาแทนที่ เอริกา และ วาคีน ตามลำดับ
ในฤดูกาล 2564 ชื่อในชุดรายชื่อถูกนำมาใช้ทั้งหมด 21 ชื่อ
ดาราศาสตร์สมัครเล่น
ดาราศาสตร์สมัครเล่น เป็นงานอดิเรกอย่างหนึ่งที่เกี่ยวข้องกับการสังเกตวัตถุท้องฟ้า โดยทั่วไปเป็นการสังเกตวัตถุท้องฟ้าและปรากฏการณ์ท้องฟ้าที่เกิดขึ้นในเวลากลางคืน แต่บางครั้งนักดาราศาสตร์สมัครเล่นก็สนใจศึกษาวัตถุท้องฟ้าในเวลากลางวัน เช่น จุดมืดดวงอาทิตย์และสุริยุปราคา
ส่วนใหญ่นักดาราศาสตร์สมัครเล่นจะอาศัยเพียงตาเปล่าเท่านั้นโดยไม่มีอุปกรณ์ใด ๆ แต่เมื่อมีประสบการณ์มากขึ้น นิยมใช้กล้องสองตาและกล้องโทรทรรศน์ที่สามารถพกพาไปไหนมาไหนได้
ดาราศาสตร์สมัครเล่นกับการวิจัยทางวิทยาศาสตร์
โดยปกติ การวิจัยทางวิทยาศาสตร์ไม่ได้เป็นเป้าหมายหลักของนักดาราศาสตร์สมัครเล่น แต่หลายคนก็มีส่วนช่วยและประสบความสำเร็จในการร่วมมือกับนักดาราศาสตร์อาชีพ เพื่อให้ได้มาซึ่งข้อมูลที่เป็นประโยชน์ต่อความรู้ทางดาราศาสตร์ บ่อยครั้งที่ดาราศาสตร์ได้รับการกล่าวถึงว่าเป็นสาขาที่เหลืออยู่ไม่มากในหมวดวิทยาศาสตร์ ที่ผู้สนใจเป็นงานอดิเรก สามารถให้ข้อมูลที่มีคุณค่าต่อองค์ความรู้ด้านดาราศาสตร์
ตัวอย่างเช่น นักดาราศาสตร์สมัครเล่นสามารถติดตามการเปลี่ยนแปลงความสว่างของดาวแปรแสง ติดตามการเคลื่อนที่ของดาวเคราะห์น้อย สังเกตการบังกันระหว่างดาวเคราะห์น้อยกับดาวฤกษ์เพื่อหาขนาดและรูปร่าง และการบังกันระหว่างดวงจันทร์กับดาวฤกษ์ เพื่อหาความสูง-ต่ำของภูมิประเทศบนดวงจันทร์
ในอดีตและปัจจุบัน นักดาราศาสตร์สมัครเล่นมีบทบาทสำคัญยิ่งในการค้นพบดาวหางดวงใหม่ แม้ว่าขณะนี้โครงการค้นหาวัตถุใกล้โลก เช่น โครงการวิจัยดาวเคราะห์น้อยใกล้โลกลินคอร์น และโครงการค้นหาและติดตามดาวเคราะห์น้อยใกล้โลก สามารถค้นพบดาวหางได้รวดเร็วกว่ามนุษย์
การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2565
'''การอภิปรายไม่ไว้วางใจการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2565''' เป็นการประชุมสภาผู้แทนราษฎร เพื่อลงมติไม่ไว้วางใจ พล.อ.ประยุทธ์ จันทร์โอชา นายกรัฐมนตรี และรัฐมนตรีเป็นรายบุคคลอีก 10 คน รวม 11 คน โดยได้เสนอญัตติเมื่อวันที่ 15 มิถุนายน พ.ศ. 2565 และสภาผู้แทนราษฎรได้กำหนดกรอบการอภิปรายไว้ 4 วัน คือวันที่ 19-22 กรกฎาคม และลงมติในวันที่ 23 กรกฏาคม
การยื่นญัตติขอเปิดการอภิปราย
เมื่อวันที่ 9 มิถุนายน พ.ศ. 2565 พรรคเพื่อไทยได้รายงานว่า ชลน่าน ศรีแก้ว สมาชิกสภาผู้แทนราษฎรจังหวัดน่านและผู้นำฝ่ายค้าน พร้อมแกนนำพรรคร่วมฝ่ายค้าน ร่วมกันแถลงในการยื่นญัตติขอเปิดอภิปรายไม่ไว้วางใจรัฐบาล ในวันที่ 15 มิถุนายน 2565 โดยใช้ชื่อว่า ‘ยุทธการ เด็ดหัว สอยนั่งร้าน’ เป็นการอภิปรายไม่ไว้วางใจรัฐมนตรีรายบุคคล ต่อมา สุทิน คลังแสง สมาชิกสภาผู้แทนราษฎรจังหวัดมหาสารคาม ได้กล่าวถึงรัฐมนตรีที่จะถูกยื่นอภิปรายไม่ไว้วางใจในครั้งนี้ ประกอบด้วย ‘หัวขบวน’ รัฐบาล 1 ราย ส่วน ‘นั่งร้าน’ จะมาจาก 3 พรรคการเมือง คือ พรรคภูมิใจไทย, พรรคประชาธิปัตย์และพรรคพลังประชารัฐ อีก 9 นาย อย่างไรก็ตามจนกว่าจะมีการยื่นญัตติในวันที่ 15 มิถุนายน รายชื่อรัฐมนตรีจะยังไม่มีความแน่นอน โดยประเด็นที่จะนำไปอภิปรายจะอยู่ในกรอบเนื้อหาดังนี้ เนื้อหามุ่งเน้นไปที่ความผิดพลาดล้มเหลวในการบริหารราชการแผ่นดินของพลเอกประยุทธ์ จันทร์โอชา, จงใจฝ่าฝืนบทบัญญัติรัฐธรรมนูญและกฏหมาย ฝ่าฝืนไม่ปฏิบัติตามมาตรฐานจริยธรรม, การทุจริตต่อหน้าที่ เอื้อประโยชน์ให้แก่ตนเองและพวกพ้อง, ไม่ปฎิบัติตามนโยบายที่ได้แถลงต่อรัฐสภา, การละเมิดสิทธิเสรีภาพของประชาชน และ การทำลายประชาธิปไตย และระบบรัฐสภา ทางโฆษกรัฐบาล ธนกร วังบุญคงชนะ ได้กล่าวเชิงตอบโต้ว่า "การที่ฝ่ายค้านจะสามารถเด็ดหัวนายกรัฐมนตรี และ ครม. ได้นั้น ไม่แน่ใจว่าฝ่ายค้านไปเอาความมั่นใจมาจากไหน และที่อ้างว่ามีใบเสร็จทางการเมืองที่จะชี้ให้เห็นนั้น ก็เห็นอ้างแบบนี้มาทุกครั้ง แล้วสุดท้ายก็เป็นฝ่ายค้านเองที่ถูกท่านนายกฯ และรัฐมนตรีที่ถูกซักฟอกฉีกหน้ากลางสภาว่ามั่วข้อมูล ทำการบ้านแบบลวก ๆ เหมือนกลัวว่าจะไม่ได้อภิปราย"
ต่อมาในวันที่ 15 มิถุนายน พ.ศ. 2565 ชลน่าน ศรีแก้ว ผู้นำฝ่ายค้านและหัวหน้าพรรคเพื่อไทย พร้อมด้วยแกนนำพรรคร่วมฝ่ายค้านจำนวน 7 พรรค ได้ยื่นญัตติอภิปรายไม่ไว้วางใจรัฐมนตรีเป็นรายบุคคลจำนวน 11 คน รวมนายกรัฐมนตรี โดยมีรายละเอียดเรื่องที่จะอภิปรายตามตารางข้างล่าง
รายชื่อรัฐมนตรีที่ถูกอภิปราย
ก่อนการอภิปรายไม่ไว้วางใจ พรรคเศรษฐกิจไทยได้ถอนตัวจากเป็นพรรคร่วมรัฐบาล และประกาศเป็น “ฝ่ายค้านอิสระ” โดยทางพรรคมีจำนวนสมาชิกสภาผู้แทนราษฎรทั้งสิ้น 16 คน ธรรมนัส พรหมเผ่า หัวหน้าพรรคเศรษฐกิจไทย ให้คำจำกัดความตัวเองว่าเป็น "ฝ่ายค้านอิสระ" เพราะพรรคร่วมฝ่ายค้านยังไม่ได้ตอบรับให้เข้าร่วมกิจกรรมการเมืองอย่างเป็นทางการ
เนื้อหา
ในวันที่ 19 กรกฎาคม ซึ่งเป็นวันอภิปรายวันแรก อนุทิน ชาญวีรกูล และ พล.อ. ประยุทธ์ จันทร์โอชา ถูก สุทิน คลังแสง สมาชิกสภาผู้แทนราษฎรพรรคเพื่อไทย กล่าวหาว่า "ได้ร่วมกันกำหนดและจัดให้มีนโยบายกัญชาเสรีด้วยความไม่มีความสุจริตใจ นำมาซึ่งการละเมิดกติกาโลก และการละเมิดกฎหมายระหว่างประเทศ" และ "เป็นการละเมิดต่อรัฐธรรมนูญแห่งราชอาณาจักรไทย ละเมิดมติของรัฐสภาไทย ซึ่งการละเมิดดังกล่าวยังเป็นการละเลยและละเว้นไม่ควบคุมกัญชาให้เป็นสิ่งที่ควรจะมีและจะเป็น" นายอนุทิน ชาญวีรกูล กล่าวชี้แจงแก้ข้อกล่าวหาของฝ่ายค้านว่า "คำที่แถลงไว้ต่อสภาเมื่อ 25 กรกฎาคม 2562 ว่า ให้นำกัญชากัญชงไปศึกษาวิจัยให้ก่อประโยชน์เศรษฐกิจ โดยเน้นไปทางการแพทย์และผลิตภัณฑ์สุขภาพ ไม่มีคำว่านันทนาการ หรือสันทนาการแม้แต่นิดเดียว" และ "การนำกัญชากัญชงไปใช้ในทางที่ผิด ไม่มีทางเกิดขึ้นในรัฐบาลชุดนี้"
ในวันที่ 20 กรกฎาคม ซึ่งเป็นวันอภิปรายวันที่สอง ศรัณย์ ทิมสุวรรณ สมาชิกสภาผู้แทนราษฎรจังหวัดเลย พรรคเพื่อไทย ได้อภิปรายไม่ไว้วางใจ ชัยวุฒิ ธนาคมานุสรณ์ ในเรื่องที่ "ไม่สามารถแก้ไขปัญหาแก้ไขปัญหาอาชญากรรมทางเทคโนโลยี จนประชาชนได้รับความเดือดร้อน แต่กลับปกป้องความมั่นคงของรัฐบาลมากกว่า" และได้ตั้งคำถามไปยังการใช้สปายแวร์เพกาซัสนั้น ชัยวุฒิ ได้ยอมรับว่ามีการใช้สปายแวร์ดังกล่าวจริงในคดีด้านความมั่นคง-ยาเสพติด แต่ไม่ได้อยู่ภายใต้อำนาจของกระทรวงดิจิทัลเพื่อเศรษฐกิจและสังคม
ในวันที่ 21 กรกฎาคม ซึ่งเป็นวันอภิปรายวันที่สาม สมาชิกสภาผู้แทนราษฎรพรรคก้าวไกลได้ยกประเด็นกล่าวหา ประยุทธ์ จันทร์โอชา ในเรื่องของปมรื้อถอนสัญลักษณ์ทางประชาธิปไตยหลายประการ ซึ่งถือเป็นความพยายามลบประวัติศาสตร์ อาทิ การเปลี่ยนแปลงหน้าบันที่ว่าการอำเภอเวียงป่าเป้าหลังเก่า, หมุดคณะราษฎรที่ลานพระบรมรูปทรงม้า, อนุสาวรีย์ปราบกบฏ, อนุสาวรีย์พระยาพหลพลพยุหเสนาและอนุสาวรีย์จอมพล ป.พิบูลสงคราม และ อนุสาวรีย์จอมพล ป.พิบูลสงคราม หน้าสถาบันวิชาการป้องกันประเทศ
ต่อมาในวันเดียวกัน พิจารณ์ เชาวพัฒนวงศ์ สมาชิกสภาผู้แทนราษฎรแบบบัญชีรายชื่อ รองหัวหน้าพรรคก้าวไกล ได้อภิปรายเกี่ยวกับการใช้อาวุธไซเบอร์กับประชาชนที่เห็นต่างทางการเมือง โดยใช้ทรัพยากรและภาษีประชาชน โดยยกตัวอย่างการใช้สปายแวร์เพกาซัสล้วงข้อมูลและสอดแนมกลุ่มผู้เห็นต่างทางการเมือง 30 รายชื่อ แม้ทางรัฐบาลอิสราเอลได้ถอนรายชื่อประเทศไทยจากประเทศที่อนุญาตให้ใช้ตั้งแต่ปี 2564 แล้วก็ตาม ต่อมามีการเปิดเผยรายชื่อนักการเมือง 5 รายที่ถูกสอดแนมด้วย ทางเดอะซิตีเซนแล็บได้รายงานอีกว่า พบหน่วยงานราชการไทย 3 หน่วยงาน ที่มีการใช้สปายแวร์ Circles คือ หน่วยข่าวกรองกองทัพบก (ตั้งแต่ปี 2562), กองบัญชาการตำรวจปราบปรามยาเสพติด (ตั้งแต่ปี 2557) และ กองอำนวยการรักษาความมั่นคงภายในราชอาณาจักร (ตั้งแต่ปี 2559) โดยทาง ชัยชาญ ช้างมงคล รัฐมนตรีช่วยว่าการกระทรวงกลาโหม ได้ชี้แจงต่อสภาว่า "ในส่วนของรัฐบาลขอยืนยันว่าไม่ได้มีนโยบายที่จะใช้สปายแวร์ ไปละเมิดสิทธิส่วนบุคคล ยืนยันว่าไม่มีนโยบาย ไม่เคยกำหนดที่จะใช้สปายแวร์หรือการข่าวที่จะไปกระทบต่อสิทธิส่วนบุคคลของประชาชนทั่วไป"
ในวันที่ 22 กรกฎาคม ซึ่งเป็นวันอภิปรายวันสุดท้าย เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อ พรรคเสรีรวมไทย ได้อภิปรายไม่ไว้วางใจ พล.อ. ประยุทธ์ จันทร์โอชา ว่า "มีการบริหารราชการแผ่นดินโดยไม่สุจริต เที่ยงธรรม ฉ้อฉล กู้เงินเพื่อนำไปใช้ประโยชน์ในการสืบทอดอำนาจ จัดงบประมาณโดยไม่เข้าใจปัญหาของประเทศและประชาชน ปรนเปรอกองทัพเพื่อใช้เป็นฐานค้ำจุนอำนาจของตน โดยตั้งงบประมาณกระทรวงกลาโหมสูงก่อนกระทรวงอื่น ปฏิบัติหน้าที่โดยใช้อำนาจขัดต่อบทบัญญัติแห่งรัฐธรรมนูญหรือกฎหมาย ไม่สนใจชีวิตความเป็นอยู่และความทุกข์ยากของประชาชน" และยังกล่าวอีกว่า หากพ้นวันที่ 24 สิงหาคม จะไม่สามารถต่ออายุเป็นนายกรัฐมนตรีได้ เพราะเป็นการขัดต่อรัฐธรรมนูญมาตรา 158 และมาตรา 264 โดยให้คำตีความไว้ว่า "การดำรงตำแหน่งของ พล.อ. ประยุทธ์ตั้งแต่ครั้งแรกต้องรวมกับการดำรงตำแหน่งครั้งหลังเลือกตั้งเมื่อปี 2562 ติดต่อกันมาโดยตลอด" พร้อมระบุว่าตั้งแต่ประยุทธ์ดำรงตำแหน่งนายกรัฐมนตรีมา "ได้กู้เงินมาแล้ว 6,000 ล้านล้านบาท ซึ่งมากกว่าจำนวนหนี้ของรัฐบาลก่อนหน้ารวมกัน 10 ล้านล้านบาท" และ "เงินที่กู้มานั้นก็เอาไปผลาญ ไปแจกเงินให้กับประชาชนเพื่อหวังสืบทอดอำนาจ โดยนำเงินไปแจกหลายโครงการ ยกตัวอย่าง ชิม ช้อป ใช้ แจกคนละ 1,000 บาท, โครงการเราเที่ยวด้วยกัน ที่รัฐช่วยออกส่วนลดค่าที่พัก, โครงการเที่ยวปันสุข รัฐออกค่าเดินทางให้ 40%, โครงการช้อปดีมีคืน สามารถนำใบเสร็จมาลดหย่อนภาษีวงเงินไม่เกิน 30,000 บาท, โครงการคนละครึ่ง รัฐจ่ายให้ครึ่งหนึ่งวันละไม่เกิน 150 บาท ซึ่งมองว่าไม่มีความจำเป็นใด ๆ ที่จะต้องใช้โครงการของรัฐบาลทั้งที่ยังเป็นหนี้อยู่"
ต่อมาในวันเดียวกัน เบญจา แสงจันทร์ สมาชิกสภาผู้แทนราษฎรแบบบัญชีรายชื่อ พรรคก้าวไกล ได้อ้างอิงถึงรายงานของศูนย์ทนายความเพื่อสิทธิมนุษยชนพบว่า "ภายใต้รัฐบาล คสช. มีพลเรือนถูกดำเนินคดีในศาลทหารอย่างน้อย 2,408 คน และมีผู้ถูกดำเนินคดีจากประกาศ-คำสั่ง คสช. อย่างน้อย 428 คน 67 คดี, มีผู้ถูกดำเนินคดีตาม พ.ร.บ.คอมพิวเตอร์ฯ อย่างน้อย 197 คน 115 คดี, มีผู้ถูกดำเนินคดีจากมาตรา 116 อย่างน้อย 124 คน 50 คดี และมีผู้ถูกดำเนินคดีตามมาตรา 112 อย่างน้อย 169 คน" และได้กล่วอีกว่า "ปัจจุบันมีผู้ถูกคุมขังอยู่ในเรือนจำจากการแสดงออกทางการเมืองโดยไม่ได้รับการประกันตัวอย่างน้อย 30 คน จากวันที่ 18 กรกฎาคม 2563 ถึง 30 มิถุนายน 2565 มีผู้ถูกดำเนินคดีจากสถานการณ์ชุมนุมและการแสดงความคิดเห็นทางการเมืองไปแล้วอย่างน้อย 1,832 คน โดยเป็นเยาวชนที่อายุต่ำกว่า 18 ปี จำนวน 282 ราย มีผู้ถูกดำเนินคดีมาตรา 112 กว่า 200 คน"
รังสิมันต์ โรม สมาชิกสภาผู้แทนราษฎรแบบบัญชีรายชื่อ โฆษกพรรคก้าวไกล ได้อภิปรายไม่ไว้วางใจ พล.อ. ประยุทธ์ จันทร์โอชา ในฐานะผู้บังคับบัญชาสูงสุดของข้าราชการตำรวจ ในเรื่องของ "ตั๋วช้างภาค 2" ที่ว่า "พล.ต.ต. ‘ก’ ขณะดำรงตำแหน่งผู้บังคับการกองบินตำรวจ (บ.ตร.) ได้ดำเนินโครงการซ่อมบำรุงอากาศยานกับบริษัท การบินไทย จำกัด (มหาชน) ให้เป็นผู้ดำเนินการซ่อมและจัดหาอะไหล่ ตามงบประมาณปี 2563 จำนวนกว่า 950 ล้านบาท แต่ต่อมาเมื่อเดือนกันยายน 2564 การบินไทยได้ยื่นหนังสือทวงหนี้มายังสำนักงานตำรวจแห่งชาติ (ตร.) จึงทำให้พบว่ากองบินตำรวจ โดย พล.ต.ต. ‘ก’ และพวก ได้สั่งจ้างสั่งซื้อเพิ่มเติมเกินกว่างบประมาณที่วางไว้ รวมค่าใช้จ่ายทั้งหมดของโครงการเป็นจำนวนถึง 2,774 ล้านบาท และกว่า 784 ล้านบาท ไม่ได้เกี่ยวข้องกับการซ่อมเครื่องบินเลย เช่น ซื้อถังน้ำดับไฟป่า 8 ล้านบาท หรือซื้อตะขอเกี่ยวสินค้า 6.3 ล้านบาท เป็นต้น" และมีอีกกรณีหนึ่งที่ ''พล.ต.ต. ‘ก’ ได้ดำเนินการทำสัญญาแลกเปลี่ยนอะไหล่อากาศยานด้วยวิธีเฉพาะเจาะจง โดยรวบรวมเอาอะไหล่เก่าที่เสื่อมสภาพแล้วไปแลกกับชุดใบพัดหางเฮลิคอปเตอร์จำนวน 2 ชุด ซึ่งเมื่อประเมิณราคาดูแล้วสูงถึง 1,157 ล้านบาท ซึ่งสูงกว่าอำนาจอนุมัติวงเงินของผู้การกองบินที่ 5 ล้านบาทไว้มาก เขายังได้กล่าวอีกว่า "ต่อมาในช่วงที่ พล.ต.ต. ‘ก’ จะต้องย้ายเพื่อเปลี่ยนตำแหน่ง ได้มีการทำหนังสือกราบบังคมทูลว่า "ตนกำลังจะถูกย้ายไปอยู่หน่วยอื่น ถ้ามีพระประสงค์จะให้ปฏิบัติงานต่อ จักได้ดำเนินการต่อไป" ต่อมามีหนังสือตอบกลับจากสำนักพระราชวัง ลงวันที่ 5 ตุลาคม 2563 ซึ่งตอนนั้น พล.ต.ต. ‘ก’ ได้เลื่อนตำแหน่งเป็นรองผู้บัญชาการอยู่ที่สำนักงานยุทธศาสตร์ตำรวจเป็นที่เรียบร้อยแล้ว" ทำให้รังสิมันต์ตั้งคำถามไปว่า "กรณีนี้จึงเหมือนเป็นการเอาหนังสือจากสำนักพระราชวังมาอ้าง โดยบอกว่าเพื่อวางแผนถวายความปลอดภัย แบบนี้จึงเท่ากับเป็น ‘ตั๋วช้าง’'' อีกประเภทหนึ่งใช่หรือไม่"
พิธา ลิ้มเจริญรัตน์ หัวหน้าพรรคก้าวไกล เป็นผู้สรุปการอภิปรายว่า "8 ปีนับตั้งแต่รัฐบาล พล.อ. ประยุทธ์ จันทร์โอชา ยึดอำนาจมาถึงวันนี้ ทำคนไทยมืด 8 ด้าน ไม่มีความหวัง ไม่มีความฝัน ไม่มีอนาคต ... ตอนนี้เงินเฟ้อทั้งปีจะสูงที่สุดในรอบ 24 ปี เงินบาทอ่อนที่สุดในรอบ 16 ปี หนี้สาธารณะสูงที่สุดในประวัติศาสตร์ ปุ๋ยแพงที่สุดในประวัติศาสตร์ ราคาอาหารสูงที่สุดในประวัติศาสตร์" พิธายังได้ยกในเรื่องของดัชนี Death of Despair หรือความตายจากการสิ้นหวัง พบว่า "ในช่วง 5 ปีของรัฐบาลประยุทธ์ตั้งแต่ก่อนโควิด คนตายจากความสิ้นหวังเพิ่มขึ้น 34% จากปีละ 14,000 คน เป็นปีละเกือบ 20,000 คน และถ้านำมาดูในช่วงโควิด มีคนไทยตายใน 2 ปีกว่าที่ผ่านมาพบว่ามากกว่า 40,000 คน นี่คือโรคระบาดแห่งความสิ้นหวังที่มีคนตายมากกว่าจำนวนผู้เสียชีวิตจากโควิดเสียอีก"
ผลการลงมติ
ต่อไปนี้เป็นผลการลงมติไม่ไว้วางใจนายกรัฐมนตรีและรัฐมนตรี
อำเภอโคซะ
อำเภอโคซะ (高座郡 (Kōza-gun)) เป็นอำเภอที่ตั้งอยู่ทางตอนกลางของจังหวัดคานางาวะ ประเทศญี่ปุ่น ปัจจุบันประกอบด้วยเมืองเพียง 1 เมือง คือ ซามูกาวะ พื้นที่ทั้งหมดของนครชิงาซากิ ฟูจิซาวะ ยามาโตะ อายาเซะ เอบินะ ซามะ และส่วนหนึ่งของนครซางามิฮาระ เคยเป็นส่วนหนึ่งของอำเภอโคซะมาก่อน
ในปี 2009 อำเภอโคซะมีประชากรประมาณ 47,812 คน ความหนาแน่น 3,560 คนต่อตารางกิโลเมตร และมีพื้นที่ทั้งหมด 13.42 ตารางกิโลเมตร
ประวัติศาสตร์
อำเภอโคซะเป็นหนึ่งในเขตการปกครองย่อยของแคว้นซางามิ อำเภอโคซะมีอาณาเขตจากอ่าวซางามิไปยังทิศเหนือจนถึงอาณาเขตของแคว้นมูซาชิ ระหว่างแม่น้ำซางามิและแม่น้ำซาไก มีการกล่าวถึงในบันทึกนิฮนโชกิเมื่อปี ค.ศ. 675 ในยุคนาระโดยเรียกว่าอำเภอทากากูระ (高倉郡 (Takakura-gun)) เมืองเอกของแคว้นซางามิ และโคกูบุนจิ (หรือวัดประจำแคว้น) ตั้งอยู่ในอำเภอโคซะ ซึ่งไม่ทราบตำแหน่งที่แน่นอนในปัจจุบัน
พื้นที่นี้อยู่ภายใต้การควบคุมของโชเอ็งต่าง ๆ ตั้งแต่ยุคเฮอังมาจนถึงยุคเซ็งโงกุ และเป็นดินแดนเท็นเรียวที่ปกครองโดยโชกุนภายใต้รัฐบาลโชกุนโทกูงาวะในยุคเอโดะ
ลำดับเหตุการณ์
หลังจากการฟื้นฟูเมจิ พื้นที่นี้ก็ถูกก่อตั้งเป็นอำเภอภายใต้การปฏิรูปที่ดินในปี 1878 โดยมีที่ว่าการอำเภอที่สร้างขึ้นในบริเวณที่ซึ่งในปัจจุบันเป็นส่วนหนึ่งของชิงาซากิ ต่อมาได้ย้ายไปยังเมืองฟูจิซาวะ-โอซากะ (ปัจจุบันคือฟูจิซาวะ) ในปี 1906
โรส ทิโค
โรส ทิโค (Rose Tico) เป็นตัวละครในเรื่องแต่งชุดสตาร์ วอร์ส ปรากฎตัวครั้งแรกในภาพยนตร์สตาร์ วอร์ส: ปัจฉิมบทแห่งเจได (2017) เป็นช่างเครื่องยนต์คนหนึ่งของขบวนการฝ่ายต่อต้าน ซึ่งต่อมาได้ผูกมิตรกับฟินน์ ร่วมกันหาทางช่วยเหลือฝ่ายต่อต้านหนีจากปฐมภาคี รับบทโดยเคลลี แมรี ทราน
ตัวละครของโรสถูกสร้างขึ้นโดยไรอัน จอห์นสัน ผู้กำกับและเขียนบทภาพยนตร์ปัจฉิมบทแห่งเจได เพื่อเพิ่มพลวัตรให้กับเนื้อเรื่องรองที่เกี่ยวข้องกับฟินน์และโพ ดาเมรอน โดยเคลลีรับบทในภาพยนตร์ขนาดยาวครั้งนี้เป็นครั้งแรก และก่อนที่จะสมัครเข้าร่วมการคัดเลือกนักแสดงสำหรับบทนี้ก็ไม่เคยดูภาพยนตร์สตาร์ วอร์ส มาก่อน แต่หลังจากผ่านขั้นตอนการคัดเลือกนักแสดงซึ่งกินเวลานานกว่า 5 เดือน มาแล้ว เธอก็สามารถเอาชนะคู่แข่งคนอื่นๆ หลายร้อยคน และได้รับคัดเลือกให้รับบทนี้
ภูมิหลังตามท้องเรื่องของโรสถูกเล่าไว้บางส่วนในภาพยนตร์ และอีกส่วนหนึ่งถูกเล่าในนิยาย Cobalt Squadron (2017) ซึ่งมีโรส และเพจ ทิโค พี่สาวของโรส ซึ่งมีบทบาทเล็กน้อยในภาพยนตร์ เป็นตัวละครหลัก นิยายเล่าว่าโรสและเพจเข้าร่วมขบวนการฝ่ายต่อต้านหลังจากที่ดาวเคราะห์บ้านเกิดที่ยากจนของพวกเธอถูกปฐมภาคีทำลาย ตัวละครโรสทำหน้าที่เป็นตัวแทนผู้ชม เป็นตัวละครคนทั่วไป เป็นผู้มีผลกระทบทางบวกต่อตัวละครฟินน์ และเป็นตัวแทนของกลุ่มผู้ชื่นชอบสตาร์ วอร์ส ด้วย ในบทดั้งเดิมจอห์นสันวางแผนให้ตัวละครโรสเป็นคนขี้หงุดหงิดและชอบพูดจาประชดประชัน แต่บุคลิกของตัวละครนี้ถูกเปลี่ยนแปลงอย่างมากเพื่อให้เข้ากันกับบุคลิกของทราน กลายเป็นตัวละครที่มีบุคลิกทางบวกมากขึ้น
ทั้งตัวละครโรสและการแสดงของทรานได้รับเสียงตอบรับในทางบวกจากนักวิจารณ์และเหล่าผู้ชื่นชอบสตาร์ วอร์ส โดยส่วนหนึ่งให้ความชื่นชมในฐานะที่เป็นตัวละครผู้หญิงต่างชาติที่มีบทบาทในทางบวก อย่างไรก็ดีทรานตกเป็นฝ่ายถูกกระทำจากมุมมองอคติชาติพันธุ์และอคติทางเพศจากชุมชนอินเทอร์เน็ทจนเธอต้องลบบัญชีอินสตาแกรม ผู้ชื่นชอบและผู้มีชื่อเสียงหลายคนออกมาปกป้องทราน และทรานเองก็ให้สัมภาษณ์ตอบโต้การโจมตีเหล่านี้ตีพิมพ์บนเดอะนิวยอร์คไทมส์
โรสมีบทบาทในภาพยนตร์ กำเนิดใหม่สกายวอล์คเกอร์ (2019) ซึ่งเป็นภาพยนตร์ภาคสุดท้ายในชุดไตรภาคต่อ ในภาคนี้เธอได้เลื่อนยศขึ้น และมีบทบาทเป็นผู้นำมากขึ้น อย่างไรก็ดีแม้ตำแหน่งตามท้องเรื่องของเธอจะสูงขึ้น แต่บทและการได้ปรากฎตัวบนจอภาพยนตร์ของเธอกับเล็กกว่าที่เป็นในปัจฉิมบทแห่งเจไดมาก ประเด็นนี้ตกเป็นประเด็นวิพากษ์วิจารณ์สำคัญประเด็นหนึ่งทั้งจากนักวิจารณ์และจากเหล่าผู้ชื่นชอบ บ้างก็ตีความว่าผู้สร้างภาพยนตร์จงใจลดบทของโรสลงหลังจากมีการก่อกวนทางอินเทอร์เน็ทต่อทราน ซึ่งคริส เทอร์ริโอ ผู้ร่วมเขียนบท ปฏิเสธ
โคบอลท์สควอดรอน
แม้ตัวละครโรส ทิโค จะถูกสร้างขึ้นเพื่อเป็นส่วนหนึ่งของภาพยนตร์ปัจฉิมบทแห่งเจได แต่ภูมิหลังของตัวละครนี้ถูกกล่าวถึงโดยละเอียดในนวนิยายสำหรับเยาวชน Star Wars: The Last Jedi: Cobalt Squadron (2017) เขียนโดย Eilzabeth Wein นิยายและภาพยนตร์ได้รับการเผยแพร่ในวันเดียวกันคือวันที่ 15 ธันวาคม ค.ศ. 2017 โดยโคบอลท์สควอดรอนดำเนินเรื่องช่วงก่อนหน้าและพร้อมๆ กันกับเหตุการณ์ในอุบัติการณ์แห่งพลัง (2015) ซึ่งเป็นภาพยนตร์ตอนแรกสุดในชุดภาพยนตร์สตาร์ วอร์สไตรภาคต่อ มีบทสนทนาที่อ้างอิงถึงเหตุการณ์ในนิยายอยู่ในบทภาพยนตร์ปัจฉิมบทแห่งเจไดแต่ถูกตัดออกจากฉบับที่ออกฉาย ในนิยายเรื่องนี้โรสเป็นตัวเอกหลักร่วมกันกับพี่สาวคือเพจ ทิโค ซึ่งรับบทโดยเวโรนิกา โงในภาพยนตร์ โดยมีบทบาทเพียงสั้นๆ  แม้พ่อแม่ของทั้งสองจะไม่มีบทบาทในนิยาย แต่หนังสืออ้างอิง Star Wars: The Last Jedi: The Visual Dictionary ก็ได้ระบุเอาไว้ว่าทั้งสองมีความสัมพันธ์ที่ใกล้ชิดกับพ่อและแม่คือ Hue และ Thanya ลำดับ ซึ่งได้เลี้ยงดูทั้งสองคนให้มีความรู้สึกที่หนักแน่นต่อความดีความชั่ว  โรสและเพจเติบโตขึ้นมาบนดาวเคราะห์เฮยส์ไมเนอร์ ซึ่งเป็นดาวเคราะห์ทำเหมืองที่ยากจน โคจรอยู่ในระบบดาวฤกษ์โอโตม็อก ห่างไกลจากการกำกับดูแลของสาธารณรัฐใหม่   ดาวเคราะห์เฮยส์ไมเนอร์เป็นสถานที่แห่งแรกๆ ที่ตกเป็นเหยื่อของปฐมภาคี คณะเผด็จการทหารที่พยายามเข้าปกครองกาแลกซี ปฐมภาคีใช้ดาวเคราะห์แห่งนี้เป็นสถานที่ทดสอบอาวุธและลักพาตัวเด็กๆ ไปล้างสมองให้เติบโตขึ้นมารับหน้าที่เป็นสตอร์มทรูปเปอร์  เช่นนี้จึงทำให้โรสเกิดความเกลียดชังต่อปฐมภาคีตั้งแต่ยังอายุน้อย  สองพี่น้องทิโคเข้าร่วมกับขบวนการฝ่ายต่อต้าน   ซึ่งเป็นองค์กรกึ่งทหารที่นำโดยนายพลเลอา ออร์กานา เพื่อต่อสู้กับปฐมภาคี  ทั้งสองทำงานด้วยกันบนยานบินทิ้งระเบิดชื่อโคบอลท์แฮมเมอร์โดยเพจเป็นพลยิงและโรสเป็นวิศวกรเครื่องยนต์  แม้โรสจะไม่เคยได้รับการฝึกฝนอย่างเป็นทางการแต่เธอก็ได้เข้าประจำตำแหน่งนี้เพราะมีความรู้ลึกซึ้งด้านเครื่องยนต์ ทั้งโรสและเพจสวมสร้อยคอห้อยเหรียญหน้าตาเหมือนกันคือเป็นตราประจำระบบดาวฤกษ์โอโตม็อกบ้านเกิดของพวกเธอ ซึ่งเห็นได้ในภาพยนตร์ปัจฉิมบทแห่งเจได
แนวคิด
จอห์นสันตั้งใจสร้างโรส ทิโคให้เป็นตัวละครตัวแทนผู้ชมที่เข้าถึงได้ง่าย เขาต้องการ "คนที่ผมตอนอายุสิบขวบสามารถจะเข้าถึงและรู้สึกผูกพันได้จริงๆ คนที่เป็นเด็กเนิร์ดของแท้ ที่พอได้เห็นมาโลดแล่นอยู่ต่อหน้าในภาพยนตร์สตาร์ วอร์สแล้วจะต้องเป็นที่ประหลาดใจนิดๆ" รายละเอียดเกี่ยวกับตัวละครนี้ถูกกล่าวถึเป็นครั้งแรกในงานเฉลิมฉลองสตาร์ วอร์ส ที่ออร์แลนโด ฟลอริดา เมื่อวันที่ 14 เมษายน ค.ศ. 2017
การคัดเลือกนักแสดง
ก่อนที่จะสมัครเข้าร่วมการคัดเลือกนักแสดงสำหรับภาพยนตร์ปัจฉิมบทแห่งเจได เคลลี มารี ทราน หางานแสดงมาแล้วหลายปี และทำงานอื่นๆ ชั่วคราวในระหว่างนั้น จนถึงกับคิดจะล้มเลิกอาชีพนักแสดง เธอไม่ได้เป็นผู้ชื่นชอบสตาร์ วอร์ส และไม่เคยดูภาพยนตร์สตาร์ วอร์ส มาก่อน และเธอเชื่อว่านี่เป็นเหตุผลหนึ่งที่ทำให้เธอได้รับเลือกให้แสดงในบทนี้ กล่าวคือเธอไม่มีความคาดหวังดั้งเดิมเกี่ยวกับการรับบทบาทในภาพยนตร์สตาร์ วอร์ส และไม่มีตัวละครต้นแบบจากภาพยนตร์ภาคก่อนๆ อยู่ในใจ  มีนักแสดงมาสมัครคัดเลือกเพื่อรับบทโรส ทิโค หลายร้อยคน โดยทรานเป็นผู้ชื่นชอบแฮร์รี่ พอตเตอร์ และได้ใส่เนคไทนำโชคลายบ้านเรเวนคลอไปร่วมการคัดเลือกนักแสดง แม้เธอจะรู้สึกในภายหลังว่านักแสดงคนอื่นๆ แต่งตัวดูเป็นมืออาชีพกว่าเธอมาก เธอก็ยังสวมเนคไทอันนี้ไปร่วมการคัดเลือกหลังจากได้รับการเรียกตัวไปคัดเลือกในรอบต่อไป เคลลีต้องผ่านการคัดเลือกนักแสดงที่มีความกดดันสูงถึง 5 รอบ ตลอดระยะเวลากว่า 5 เดือน ในช่วงฤดูร้อนต่อฤดูใบไม้ร่วง ค.ศ. 2015 ไรอัน จอห์นสันเข้ามาร่วมสังเกตการณ์ในการคัดเลือกนักแสดงด้วยตัวเองในการคัดเลือกรอบที่ 2 และประทับใจในตัวทรานทันที เขากล่าวว่าขณะที่ดูเคลลีทดสอบบทเขารู้สึกเหมือนได้เห็นตัวละครนี้เหมือนอย่างที่เขาคิดไว้ในใจระหว่างการเขียนบทภาพยนตร์  ในการทดสอบบทครั้งหนึ่งเคลลีได้ต่อบทกับจอห์น โบเยกา ที่รับบทฟินน์ในภาพยนตร์ ซึ่งเป็นขั้นตอนเพื่อประเมินว่านักแสดงทั้งสองมีเคมีที่เข้ากันดีและสามารถทำงานด้วยกันได้ดีหรือไม่ โบเยกากล่าวว่ามันชัดเจนมากตั้งแต่เริ่มต้นการอ่านบทว่าทรานเป็นตัวเลือกที่ดีที่สุดสำหรับนักแสดงที่จะมารับบทนี้ ในเดือนพฤษจิกายน ค.ศ. 2015 ซึ่งเป็นเวลา 3 สัปดาห์หลังการคัดเลือกรอบสุดท้าย จอห์นสันก็ได้เข้าพบทราน และแจ้งว่าเธอได้รับคัดเลือกให้รับบทนี้
การรับบทโรสในปัจฉิมบทแห่งเจไดเป็นครั้งแรกที่ทรานได้รับบทในภาพยนตร์ขนาดยาว เธอเป็นชาวอเมริกันเชื้อสายเวียดนาม และเป็นผู้หญิงต่างชาติผิวสีคนแรกที่ได้รับบทนำในภาพยนตร์สตาร์ วอร์ส
การถ่ายทำ
มกราคม ค.ศ. 2016 ทรานย้ายมาลอนดอนเพื่อเริ่มการถ่ายทำ เธอลงนามในสัญญาปกปิดความลับ ไม่สามารถกล่าวถึงตัวละครนี้ได้ และไม่สามารถบอกใครได้แม้แต่คนในครอบครัวว่ากำลังถ่ายทำภาพยนตร์สตาร์ วอร์ส โดยเธอบอกพวกเขาว่าเธอมาถ่ายภาพยนตร์อิสระในแคนาดา เธอยังส่งภาพถ่ายแคนาดาที่ดาวน์โหลดมาจากกูเกิ้ลส่งไปให้ครอบครัวดู และซื้อน้ำเชื่อมเมเปิลสูตรแคนาดาส่งไปเป็นของขวัญเพื่อเพิ่มความน่าเชื่อถือให้กับเรื่องนี้ด้วย
ทรานให้สัมภาษณ์ว่าไรอัน จอห์นสันทำให้เธอรู้สึกผ่อนคลายอย่างมากทั้งระหว่างที่ร่วมงานกันและระหว่างการถ่ายทำ และยังถามความเห็นและข้อเสนอแนะเกี่ยวกับตัวละครนี้จากเธอด้วย เธอกล่าวว่า "ไรอันเก่งมากกับการจุดประกายให้เกิดความเชื่อใจกัน ฉันคิดว่าทุกคนก็คงมีความผ่อนคลายเหมือนกันกับที่ฉันรู้สึก" ทรานยังบอกอีกว่าในบทร่างฉบับแรกๆ ตัวละครโรส ทิโค จะ "ชอบพูดจาประชดประชัน และขี้หงุดหงิดมากกว่านี้" ในแง่นี้จอห์นสันได้เปรียบเทียบตัวละครโรสว่าคล้ายกับอียอร์จากวินนีเดอะพูห์ แต่หลังจากที่ทรานได้รับคัดเลือกให้มารับบทนี้แล้ว บุคลิกของตัวละครก็ค่อยๆ เปลี่ยนไปในทางที่คล้ายกันกับทรานมากขึ้นเรื่อยๆ  เรื่องนี้สะท้อนให้เห็นชัดในความตื่นเต้นและความกระตือรือร้นที่โรสแสดงให้เห็นในฉากแรกที่ได้พบกับฟินน์ ในบทฉบับแรก โรสจะสงสัยในตัวฟินน์ตั้งแต่แรก แต่จากการที่บุคลิกของตัวละครเปลี่ยนไป จอห์นสันจึงพบว่าในตอนแรกโรสน่าจะชื่นชมฟินน์และตื่นเต้นที่ได้พบเขา ฉากนี้เป็นหนึ่งในไม่กี่ฉากที่จอห์นสันเขียนบทใหม่ระหว่างการถ่ายทำ ทรานกล่าวถึงการพัฒนาตัวละครโรสว่า "บางครั้งฉันก็คิดว่าฉันให้ข้อมูลกับโรส และบางครั้งโรสก็ให้ข้อมูลกับฉัน มันเป็นความสัมพันธ์ที่ยุ่งเหยิงและเกี่ยวพันกันจนแยกไม่ออก ซึ่งฉันก็คิดว่ามันออกจะเป็นเรื่องที่สวยงาม เธอจะเป็นส่วนหนึ่งของตัวฉันตลอดไป และฉันก็จะเป็นส่วนหนึ่งของตัวเธอตลอดไปเช่นกัน"
คำวิจารณ์
เมเรดดิธ เวอร์เนอร์ จาก วาไรตี เห็นว่าการแสดงของทรานมีทั้งพลังงานและอารมณ์ที่ส่งพลังต่อไปยังเหล่าผู้ชื่นชอบสตาร์ วอร์ส โดยเขียนไว้ว่า "ทรานได้ขโมยสปอตไลท์ไปจากเหล่าตัวละครที่เคยเป็นที่ชื่นชอบในอุบัติการณ์แห่งพลัง เธอมอบความกระตือรือร้นที่บริสุทธิ์ที่สุดให้กับกาแลกซีอันไกลโพ้นแห่งนี้"
มุรเทศวร
มุรเทศวร (Murdeshwar) เป็นเมืองในภัตกัลเตห์สิล ในอำเภออุตตรกันนาดา รัฐกรณาฏกะ ประเทศอินเดีย เมืองตั้งอยู่บนฝั่งทะเลอาหรับ และเป็นที่รู้จักจากมุรเทศวรมนเทียร
ประเทศไทยใน พ.ศ. 2332
เหตุการณ์ที่เกิดขึ้นใน พ.ศ. 2332 (ค.ศ. 1789) ในประเทศไทย เป็นปีที่ 8 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1150 (1 มกราคม - 25 มีนาคม) และ 1151 (26 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2335
เหตุการณ์ที่เกิดขึ้นใน พ.ศ. 2335 (ค.ศ. 1792) ในประเทศไทย เป็นปีที่ 11 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1153 (1 มกราคม - 22 มีนาคม) และ 1154 (23 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2341
เหตุการณ์ที่เกิดขึ้นใน พ.ศ. 2341 (ค.ศ. 1798) ในประเทศไทย เป็นปีที่ 17 แห่งกรุงรัตนโกสินทร์ และเป็นปีที่ 17 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1159 (1 มกราคม - 16 มีนาคม) และ 1160 (17 มีนาคม - 31 ธันวาคม) ในแบบปัจจุบัน
กล้องสองตา
[[ไฟล์:Porro binocular.jpg|thumb|150px|A typical Porro prism binoculars design.
1 - Objective 2-3 - Porro prisms 4 Eyepiece ]] กล้องสองตา (binoculars มาจากภาษาละติน bi- "สอง" และ oculus "ตา") คือ อุปกรณ์ที่ใช้สำหรับส่องดูวัตถุที่อยู่ห่างไกลให้มีขนาดใหญ่ขึ้น โดยอาศัยเลนส์และปริซึม โดยปริซึมทำหน้าที่สะท้อนและหักเหแสง กลับภาพจากภาพหัวกลับให้เป็นภาพหัวตั้ง ภาพที่ได้จึงต่างจากที่เห็นในกล้องโทรทรรศน์ธรรมดา
เคลลี่ มารี ทราน
เคลลี มารี ทราน (Kelly Marie Tran) เกิดเมื่อวันที่ 17 มกราคม ค.ศ. 1989 เป็นนักแสดงชาวอเมริกัน เริ่มงานแสดงตั้งแต่ ค.ศ. 2011 ส่วนใหญ่รับบทแสดงในภาพยนตร์สั้นและผลงานโทรทัศน์ เป็นที่รู้จักจากการรับบทตัวละครโรส ทิโค ในภาพยนตร์ สตาร์ วอร์ส: ปัจฉิมบทแห่งเจได (2017) และ สตาร์ วอร์ส: กำเนิดใหม่สกายวอล์คเกอร์ (2019)
กล้องสองตา
ข้อกำหนดของกล้องสองตาแต่ละกล้อง มักบอกด้วยตัวเลขสองตัวคั่นกลางด้วยกากบาท "×" เช่น "7×50" หมายถึงกล้องสองตานี้มีกำลังขยาย 7 เท่า เส้นผ่านศูนย์กลางของเลนส์วัตถุมีขนาด 50 มิลลิเมตร
กล้องสองตามีขนาดตั้งแต่ 3×10 ที่มักใช้ในโรงละคร ขนาด 7×50 หรือ 10×50 ที่มักใช้ส่องดูกลางแจ้ง และอาจมีขนาดใหญ่ถึง 20×80 หรือ 20×140 กล้องขนาดใหญ่มีน้ำหนักมาก ทำให้เมื่อยแขนได้ จึงต้องอาศัยระบบขาตั้งกล้องที่ช่วยให้ภาพไม่สั่นไหว
ประเทศไทยใน พ.ศ. 2358
เหตุการณ์ที่เกิดขึ้นใน พ.ศ. 2358 (ค.ศ. 1815) ในประเทศไทย เป็นปีที่ 34 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1176 (1 มกราคม - 10 มีนาคม) และ 1177 (11 มีนาคม - 31 ธันวาคม) ในแบบปัจจุบัน
สนามกีฬาเบนิโต บิยามาริน
สนามกีฬาเบนิโต บิยามาริน (Estadio Benito Villamarín) เป็นสนามฟุตบอลแห่งหนึ่งในเมืองเซบิยา ประเทศสเปน เป็นสนามเหย้าของสโมสรฟุตบอลเรอัลเบติส นับตั้งแต่เปิดใช้งานในปี ค.ศ. 1929 ปัจจุบันมีความจุ 60,720 ที่นั่ง นับเป็นสนามที่มีความจุมากที่สุดเป็นลำดับที่ 4 ของประเทศสเปนและมีความจุมากที่สุดในแคว้นอันดาลูซีอา
การก่อสร้าง
ในช่วงต้นปี ค.ศ. 1912 อานิบัล กอนซาเลซ อัลบาเรฅ-โอสโซริโอ สถาปนิกชาวสเปน ได้ออกแบบเบื้องต้นเป็นสนามกีฬาที่รองรับการจัดงานนิทรรศการไอบีเรีย–อเมริกัน 1929 ก่อนที่ คณะกรรมการบริหารได้มอบหมายให้ อันโตนิโอ อิยาเรส เดล ริโอ สถาปนิกดำเนินการออกแบบให้แล้วเสร็จในปี ค.ศ. 1923
ฟุตบอลโลก 1982
สนามแห่งนี้เป็นหนึ่งใน 17 สนามที่ใช้จัดการแข่งขันฟุตบอลโลก 1982 โดยใช้ทั้งสิ้น 2 นัด ในรอบแบ่งกลุ่มในกลุ่มเอฟ ได้แก่
ฤดูพายุไซโคลนมหาสมุทรอินเดียเหนือ พ.ศ. 2564
'''ฤดูพายุไซโคลนมหาสมุทรอินเดีย พ.ศ. 2564''' คือรอบของพายุหมุนเขตร้อนที่เคยมีการก่อตัวในมหาสมุทรอินเดียเหนือในอดีต ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า ARB โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า BOB โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
สรุปฤดูกาล
ไม่มีระบบใดเกิดขึ้นในแอ่งจนถึงวันที่ 2 เมษายน เมื่อเกิดพายุดีเปรสชันใกล้ชายฝั่ง เมียนมาร์ ทางตอนเหนือ ทะเลอันดามัน ก่อตัวขึ้น อย่างไรก็ตาม ก็สลายไปในวันรุ่งขึ้น ถือว่าหาได้ยากเนื่องจากการก่อตัวของพายุมักจะเริ่มตั้งแต่กลางเดือนเมษายนถึงพฤษภาคม  หลังจากไม่มีการใช้งานเป็นเวลาหนึ่งเดือน ดีเปรสชันอีกรูปแบบหนึ่งเกิดขึ้นนอกชายฝั่งของ Kerala และ Lakshadweep  มันทวีความรุนแรงเป็นพายุดีเปรสชันหมุนเร็วในวันเดียวกันและต่อมากลายเป็นพายุไซโคลน โดย IMD ได้กำหนดให้ชื่อ "เตาะแต่"  มันยังคงทวีความรุนแรงขึ้นเรื่อยๆ และในวันที่ 17 พฤษภาคม เตาะแต่ก็ถึงจุดสูงสุดของพายุไซโคลนที่รุนแรงที่สุดก่อนจะเคลื่อนตัวขึ้นฝั่งใน คุชราต หลายชั่วโมงต่อมา และสลายไปในวันที่ 19 พฤษภาคม สองสามวันหลังจากที่ตอกแทสลายตัว พายุดีเปรสชันก่อตัวขึ้นใน Bay of  เบงกอล เมื่อวันที่ 23 พฤษภาคม ค่อยๆ ทวีความรุนแรงขึ้นเป็นพายุไซโคลน และตั้งชื่อว่า ยาส  มันทวีความรุนแรงขึ้นเป็นพายุไซโคลนที่รุนแรงมากในวันที่ 25 พฤษภาคม และทำให้แผ่นดินถล่มในรัฐ โอริสสา ในวันรุ่งขึ้น กลายเป็นพายุไซโคลนลูกที่สองที่โจมตีประเทศภายในช่วงสิบวัน  หลังจากห่างหายไปนานสามเดือนครึ่ง เกิดดีเปรสชันใน อ่าวเบงกอล เมื่อวันที่ 12 กันยายน กลายเป็นระบบแรกในฤดูมรสุม  ไม่ถึงหนึ่งสัปดาห์ต่อมา พายุดีเปรสชันอื่นก่อตัวขึ้นเหนืออ่าวเบงกอลตะวันออก-กลาง ทำให้ระบบที่สองในฤดูหลังมรสุมเกิดขึ้น  ต่อมาทวีความรุนแรงขึ้นเป็นพายุดีเปรสชันหมุนเร็ว และในวันที่ 25 กันยายน พ.ศ. 2564 รุนแรงขึ้นเป็นพายุไซโคลนซึ่งมีชื่อเรียกว่า Gulab ซึ่งเป็นชื่อพายุครั้งแรกในฤดูหลังมรสุม หลังจากนั้นเพียงสองวัน เศษซากของพายุไซโคลน กุหลาบ เข้าสู่ทะเลอาหรับและเกิดใหม่เป็นดีเปรสชันและกลายเป็น ARB 02  ARB 02 ทวีความรุนแรงขึ้นเป็นพายุไซโคลน และได้รับการตั้งชื่อว่า Shaheen โดย IMD  หลังจากไม่มีการใช้งานเป็นเวลาหนึ่งเดือนอย่างไม่ปกติ ดีเปรสชันARB 03 ก่อตัวขึ้นในต้นเดือนพฤศจิกายนและยังคงออกสู่ทะเล  สองสามวันต่อมา ดีเปรสชัน BOB 05 ก่อตัวขึ้นในอ่าวเบงกอล แต่ไม่สามารถทวีความรุนแรงได้อีกเนื่องจากแรงลมแรงเฉือนสูง  BOB 05 ส่งผลกระทบต่อพื้นที่ทางตอนใต้ของอินเดียบางส่วนด้วยน้ำท่วม และบางพื้นที่ประสบกับพายุไซโคลนที่มีลมพัดแรง
รายชื่อพายุ
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ
โดยในฤดูการนี้มีชื่อถูกใช้ทั้งสิ้น 5 ชื่อ ตั้งแต่เตาะแต ถึง ญะวาด ดังนี้
ประเทศไทยใน พ.ศ. 2346
เหตุการณ์ที่เกิดขึ้นใน พ.ศ. 2346 (ค.ศ. 1803) ในประเทศไทย เป็นปีที่ 22 แห่งกรุงรัตนโกสินทร์ และเป็นปีที่ 22 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1164 (1 มกราคม - 22 มีนาคม) และ 1165 (23 มีนาคม - 31 ธันวาคม) ในแบบปัจจุบัน
การกลั่นทำลาย
การกลั่นทำลาย (destructive distillation) เป็นกรรมวิธีที่ให้ความร้อนสูงแก่สารอินทรีย์โดยไม่ให้อากาศเข้า เพื่อให้เกิดการเปลี่ยนแปลงทางเคมีขึ้นแก่สารนั้น ให้ผลเป็นสารที่ระเหยได้และแยกตัวออกมา เช่น การกลั่นทำลายขี้เลื่อย ให้ผลเป็นเมทิลแอลกอฮอล์ กรดน้ำส้ม และสารอื่นๆ การกลั่นทำลายถ่านหินให้ผลเป็นแก๊สถ่านหินที่ใช้เป็นเชื้อเพลิงได้ น้ำมันเบนซิน ลูกเหม็นกันแมลงสาบ และสารอื่นที่มีประโยชน์อีกมาก กากที่เหลือเรียกว่า ถ่านโค้ก
นิยามสภามันทิรัม
นิยามสภามันทิรัม (Niyamasabha Mandiram) หรือ นิยามสภามนเทียร ตั้งอยู่ในปลยัม, ติรุวนันตปุรัม เป็นอาคารที่ทำการของสภานิติบัญญัติรัฐเกรละ หรือที่เรียกว่า นิยามสภา สร้างหลัก ๆ ด้วยสถาปัตยกรรมแบบเกรละ ผสมผสานกับสถาปัตยกรรมร่วมสมัย เปิดอย่างเป็นทางการเมื่อ 22 พฤษภาคม 1998 โดยประธานาธิบดีอินเดีย เค อาร์ นารายณัน
กีฬาเทควันโดในกีฬาแห่งชาติ ครั้งที่ 47
กีฬาเทควันโดในกีฬาแห่งชาติ ครั้งที่ 47 เป็นการแข่งขันกีฬาเทควันโดที่จัดขึ้นในจังหวัดศรีสะเกษ กำหนดแข่งขันระหว่างวันที่ 19–23 มีนาคม พ.ศ. 2565 โดยได้จัดขึ้นที่หอประชุมทีปังกรรัศมีโชติ มหาวิทยาลัยราชภัฏศรีสะเกษ ในครั้งนี้จะมีการแข่งขันทั้งหมด 27 รายการ (เทควันโด 18 รายการ และเทควันโด-พุ่มเซ่ 9 รายการ) ซึ่งมีการชิงชัยเหรียญรางวัลรวมทั้งสิ้น 108 เหรียญ
สุทัตตาภักดิ์ บริรักษ์ภูมินทร์
พลตรีหญิง คุณหญิงสุทัตตาภักดิ์ บริรักษ์ภูมินทร์ หรือเดิม สุทัตตาภักดิ์ ยุวราชบริรักษ์ นายทหาร ข้าราชการในพระองค์และ บาทบริจาริกา  ในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร โดยทรงพระราชทานยศทหาร ซึ่งรวมถึงชื่อสกุล สุทัตตาภักดิ์ บริรักษ์ภูมินทร์  โดยสังกัดกรมทหารรักษาวังมหาดเล็กราชวัลลภรักษาพระองค์กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
ประวัติ
พลตรีหญิง สุทัตตาภักดิ์ บริรักษ์ภูมินทร์ เป็นอดีตข้าราชการทหารในสังกัดกองทัพเรือ ต่อมาได้รับพระบรมราชโองการให้โอนเข้ามาเป็นข้าราชการในพระองค์ฝ่ายพลเรือน และโอนเข้ามาเป็นข้าราชการในพระองค์ฝ่ายทหาร สังกัดกรมทหารรักษาวังมหาดเล็กราชวัลลภรักษาพระองค์
ทฤษฎีบทสุดท้ายของแฟร์มา
ทฤษฎีบทสุดท้ายของแฟร์มา (Fermat's last theorem) เป็นหนึ่งในทฤษฎีบทที่โด่งดังในประวัติศาสตร์ของคณิตศาสตร์ ซึ่งกล่าวว่า:
ความสนใจของนักคณิตศาสตร์ที่จะพิสูจน์ทฤษฎีบทสุดท้ายของแฟร์มาทำให้เกิดคณิตศาสตร์สาขาใหม่ ๆ ขึ้นมา ได้แก่ ทฤษฎีจำนวนเชิงพีชคณิต ในช่วงคริสต์ศตวรรษที่ 19 และนำไปสู่บทพิสูจน์ข้อคาดการณ์ทานิยามา-ชิมูระในคริสต์ศตวรรษที่ 20 ที่ปัจจุบันรู้จักกันในชื่อ ทฤษฎีบทมอดูลาริตี
บริบททางคณิตศาสตร์
ทฤษฎีบทสุดท้ายของแฟร์มา เป็นรูปแบบทั่วไปของสมการไดโอแฟนไทน์ a2 + b2 = c2 (สมการที่ตัวแปรเป็นจำนวนเต็มเท่านั้น) ชาวจีน ชาวกรีก และชาวบาบิโลเนียนได้ค้นพบคำตอบของสมการนี้หลายคำตอบเช่น (3, 4, 5) (32 + 42 = 52) หรือ (5, 12, 13) เป็นต้น คำตอบเหล่านี้เรียกว่า สามสิ่งอันดับพีทาโกรัส (Pythagorean triples) และมีอยู่จำนวนไม่จำกัด ทฤษฎีบทสุดท้ายของแฟร์มา กล่าวว่า สมการนี้จะไม่มีคำตอบเมื่อเลขยกกำลังมากกว่า 2
ประวัติในยุคแรก ๆ
เราอาจพิสูจน์ทฤษฎีบทนี้ในกรณีที่ n = 4 และกรณีที่ n เป็นจำนวนเฉพาะ ก็สามารถสรุปได้ว่าทฤษฎีบทเป็นจริงสำหรับทุกค่า n.
แฟร์มาได้พิสูจน์กรณี n = 4, ออยเลอร์ พิสูจน์กรณี n = 3, ดิลิชเลต และ เลอจองดร์ พิสูจน์กรณี n = 5 เมื่อ ค.ศ. 1828, Gabriel Lamé พิสูจน์กรณี n = 7 เมื่อ ค.ศ. 1839
ใน ค.ศ. 1983 Gerd Faltings ได้พิสูจน์ข้อความคาดการณ์ของ Mordell สำเร็จ ซึ่งกล่าวว่าสำหรับ n > 2 จะมีจำนวนเต็ม a, b และ c ซึ่งเป็นจำนวนเฉพาะสัมพัทธ์กัน และทำให้ an + bn = cn อยู่จำนวนจำกัด
บทพิสูจน์
แอนดรูว์ ไวลส์ (Andrew Wiles) นักคณิตศาสตร์ชาวอังกฤษจากมหาวิทยาลัยแคมบริดจ์ ได้พิสูจน์ทฤษฎีบทสุดท้ายของแฟร์มา โดยใช้เครื่องมือในการพิสูจน์คือ เรขาคณิตเชิงพีชคณิต โดยเฉพาะอย่างยิ่ง ในเรื่องเส้นโค้งเชิงวงรี และ รูปแบบมอดุลาร์ ไวลส์ใช้เวลา 7 ปีในการพิสูจน์ทฤษฎีบทสุดท้ายของแฟร์มา เขาทำการพิสูจน์โดยลำพัง และเก็บเรื่องนี้เป็นความลับมาโดยตลอด (ยกเว้น ตอนตรวจทานครั้งสุดท้าย ซึ่งเขาได้ขอความช่วยเหลือจากเพื่อนของเขาที่ชื่อ Nick Katz) ในวันที่ 21-23 มิถุนายน ค.ศ. 1993 เขาก็ได้แสดงบทพิสูจน์ของเขาที่มหาวิทยาลัยเคมบริดจ์ ผู้เข้าฟังการบรรยายครั้งนั้นต่างก็ประหลาดใจไปกับวิธีการต่างๆ ในบทพิสูจน์ของเขา ต่อมา เขาก็พบข้อผิดพลาดในบทพิสูจน์ ไวลส์และ ริชาร์ด เทย์เลอร์ (Richard Taylor) ลูกศิษย์ของเขาเองใช้เวลาอยู่หนึ่งปีในการแก้ไขบทพิสูจน์ใหม่ ในเดือนกันยายน ค.ศ. 1994 เขาก็ได้เสนอบทพิสูจน์ใหม่อีกครั้งที่ผ่านการแก้ไขแล้ว และตีพิมพ์ลงในวารสาร
แฟร์มามีบทพิสูจน์จริงหรือ?
นี่คือข้อความที่แฟร์มาเขียนไว้บนหน้ากระดาษหนังสือ Arithmetica:
<blockquote style="font-style:italic;">Cubum autem in duos cubos, aut quadrato-quadratum in duos quadrato-quadratos, et generaliter nullam in infinitum ultra quadratum potestatem in duos eiusdem nominis fas est dividere cuius rei demonstrationem mirabilem sane detexi. Hanc marginis exigitas non caperet.
<blockquote style="font-style:italic;">(มันเป็นไปไม่ได้ที่จะแบ่งจำนวนยกกำลัง 3 ออกเป็นจำนวนยกกำลัง 3 สองจำนวน หรือแบ่งจำนวนยกกำลัง 4 ออกเป็นจำนวนยกกำลัง 4 สองจำนวน หรือกล่าวโดยทั่วไปว่า ไม่สามารถแบ่งจำนวนที่ยกกำลังมากกว่า 2 ออกเป็นจำนวนที่ยกกำลังเท่าเดิมสองจำนวนได้ ฉันมีบทพิสูจน์ที่น่าอัศจรรย์สำหรับบทสรุปนี้ แต่ขอบกระดาษนี้มีพื้นที่น้อยเกินกว่าที่จะเขียนบรรยายได้)
หลายคนต่างสงสัยใน "บทพิสูจน์ที่น่าอัศจรรย์" ของแฟร์มาว่ามันมีอยู่จริงหรือไม่ บทพิสูจน์ของไวลส์นั้น หนาประมาณ 200 หน้า และยากเกินกว่าที่นักคณิตศาสตร์ในปัจจุบันจะเข้าใจ ในขณะที่บทพิสูจน์ของแฟร์มาน่าจะใช้วิธีที่พื้นฐานมากกว่านี้ เนื่องจากข้อจำกัดด้านความรู้ทางด้านคณิตศาสตร์ในสมัยนั้น ซึ่งก็เป็นเหตุให้นักคณิตศาสตร์และนักประวัติศาสตร์ที่เชี่ยวชาญด้านวิทยาศาสตร์ส่วนใหญ่ก็ยังไม่ค่อยเชื่อว่าแฟร์มาจะมีบทพิสูจน์ที่ถูกต้องสำหรับเลขยกกำลัง n ทุกจำนวนจริงๆ
แอนดรูส์ ไวลส์ เองก็เคยให้สัมภาษณ์ไว้ว่าเขาไม่เชื่อว่าแฟร์มาจะมีบทพิสูจน์ที่ถูกต้องจริง
<blockquote style="font-style:italic;">I don’t believe Fermat had a proof. I think he fooled himself into thinking he had a proof. But what has made this problem special for amateurs is that there’s a tiny possibility that there does exist an elegant seventeenth century proof.
<blockquote style="font-style:italic;">(ผมไม่เชื่อว่าแฟร์มาจะมีบทพิสูจน์ที่ถูกต้องจริง ผมคิดว่าเขาหลอกให้ตัวเองเชื่อว่าเขามีบทพิสูจน์นั้น แต่สิ่งที่ทำให้โจทย์ข้อนี้เป็นเรื่องพิเศษสำหรับนักคณิตศาสตร์สมัครเล่นก็คือ มันทำให้เกิดความหวังว่า ยังมีโอกาสที่จะค้นพบบทพิสูจน์อันสวยงามได้โดยใช้เพียงความรู้คณิตศาสตร์ในศตวรรษที่ 17)
การผนวกภาคใต้และภาคตะวันออกของยูเครนเข้ากับรัสเซีย
วันที่ 30 กันยายน 2565 รัฐบาลรัสเซียลงนามสนธิสัญญารับเข้าเป็นสมาชิก (accession treaty) กับข้าราชการที่รัสเซียแต่งตั้ง เป็นการผนวกแคว้น 4 แคว้นของยูเครนซึ่งรัสเซียยึดครองได้บางส่วน ประกอบด้วยแคว้นดอแนตสก์ แคร์ซอน ลูฮันสก์ และซาปอริฌเฌีย เป็นส่วนหนึ่งของรัสเซีย โดยพื้นที่ 4 แคว้นนี้คิดเป็นประมาณ 15% ของดินแดนยูเครนทั้งหมด ทั้งนี้แคว้นทั้งสี่ยังคงมีการสู้รบ และประชากรส่วนใหญ่หนีออกจากพื้นที่ตั้งแต่รัสเซียเริ่มรุกรานยูเครนในปี 2565 มีพิธีผนวกดินแดนอย่างเป็นทางการในกรุงมอสโกโดยมีหัวหน้าจากทั้ง 4 แคว้นกับวลาดีมีร์ ปูติน ประธานาธิบดีรัสเซีย เข้าร่วม ขณะที่ยูเครน สหภาพยุโรป และสหประชาชาติล้วนแถลงว่าพิธีการผนวกดินแดนนี้ไม่มีคุณค่าทางกฎหมาย การผนวกดินแดนดังกล่าวเป็นการสร้างสะพานบกระหว่างแผ่นดินใหญ่รัสเซียกับไครเมียซึ่งรัสเซียผนวกไปตั้งแต่ปี 2557 นอกจากนี้เหตุดังกล่าวยังนับว่าเป็นการผนวกดินแดนใหญ่สุดของยุโรปนับตั้งแต่สงครามโลกครั้งที่สอง
การผนวกดินแดนดังกล่าวเกิดขึ้นหลังมีการจัดการลงประชามติโดยทางการที่รัสเซียหนุนหลังในแคว้น 4 แคว้นนี้ ซึ่งถูกสหประชาชาติประณาม ประชาคมนานาชาติไม่รับรองการผนวกดินแดนนี้ ไม่กี่ชั่วโมงหลังมีการประกาศ วอลอดือมือร์ แซแลนสกึย ประธานาธิบดียูเครน ประกาศว่ายูเครนจะเริ่มกระบวนการขอเข้าร่วมเนโทโดยใช้ช่องทางเร่งด่วน
กีฬาบิลเลียดในกีฬาแห่งชาติ ครั้งที่ 47
กีฬาบิลเลียดในกีฬาแห่งชาติ ครั้งที่ 47 เป็นการแข่งขันกีฬาบิลเลียดที่จัดขึ้นในจังหวัดศรีสะเกษ กำหนดแข่งขันระหว่างวันที่ 14–15 มีนาคม พ.ศ. 2565 โดยได้จัดขึ้นที่หอประชุมกิจเจริญไทย โรงเรียนศรีสะเกษวิทยาลัย ในครั้งนี้จะมีการแข่งขันทั้งหมด 1 รายการ คือ บุคคลชาย ซึ่งมีการชิงชัยเหรียญรางวัลรวมทั้งสิ้น 4 เหรียญ